tartuNLP/wikipedia-smugri-20251201 huggingface dataset:
Wilma Schlizewski

Wilma Schlizewski (alun perin Hannele Laine, ennen vuotta 2001 Hantta Krause, s. 6. toukokuuta 1958 Kuusankoski) on suomalainen tatuointitaiteilija ja entinen televisiojuontaja. Schlizewski-nimi on peräisin puolalaissyntyiseltä isoäidiltä Martalta.
Schlizewski syntyi rakennusmestarin ja ateljeeompelijattaren ainoaksi lapseksi. Hän pääsi vuonna 1977 copywriter-harjoittelijaksi mainostoimisto SEK:iin. Hän perusti 1987 oman mainostoimiston nimeltä Hurja-Hanna Oy. Inky Queen -tatuointistudion hän perusti Helsinkiin vuonna 1987 ja Tallinnaan 2016. Sittemmin hän on hankkinut myös asunnon Tallinnasta.
Schlizewski esiintyi 1980-luvun puolivälissä sekä Yleisradion että MTV3:n tv-ohjelmissa. Hän juonsi 1984–1985 muun muassa Yleisradion "Viikonlopputelevisiota". Syksyllä 1990 hän sai PTV4-kaapelikanavalle oman keskusteluohjelman "Hantan Kahvelissa!", jonka vieraita olivat muun muassa Sam Inkinen, Jukka Kajava ja Pekka Sauri. Myöhemmin Schlizewski on esiintynyt tositelevisio-ohjelmissa "Karavaanarit" (2011), "Riemuloma Kanarialla" (2013) ja "Diili" (2013) sekä vuonna 2016 sarjassa "Elämä pelissä" yhdessä aviomiehensä Olli Väätäisen kanssa.
Schlizewski julkaisi vuonna 1986 nimellä Hantta Krause singlen ”Flirttailemaan/Tosi nainen” (Megafon meg 008) ja 1988 gonzo-tyylisen matkakirjan "Maailma on minun". Hän toimi vuonna 1991 lyhyen aikaa Setan Z-lehden päätoimittajana. Vuonna 1998 Schlizewski ohjasi yhdessä Paul Richterin kanssa pitkän eroottisen elokuvan "The Secret Diary of Veronica".
Schlizewski oli Helsingin kaupunginvaltuuston ja kulttuurilautakunnan jäsen 1989–1992 kokoomuksen edustajana. Schlizewski oli 2008–2011 FCF Pro Wrestling Helsinki Fight Clubin toimitusjohtaja.
Yksityiselämä.
Schlizewski seurusteli 1970-luvun lopussa muusikko Jokke Seppälän kanssa ja solmi 1980-luvun alkupuolella lyhyeksi jääneen avioliiton malli Johan Krausen kanssa. Hän seurusteli 1980-luvulla lävistystaiteilija Yazkan kanssa. Schlizewskillä on kaksi aikuista tytärtä avoliitosta malli ja valokuvaaja Jukka Mykkäsen kanssa 1986–1998. Schlizewski oli 2008–2010 naimisissa Robin Schlizewskin ja 2012–2017 kehonrakentaja ja personal trainer Olli Väätäisen kanssa.
Schlizewski jäi kiinni törkeästä rattijuopumuksesta 28. joulukuuta 2021 ajettuaan autoa 1,7 promillen humalassa.
Kürdəmir

Kürdəmir () on kaupunki Azerbaidžanissa. Se sijaitsee maan keskiosan tasankoseudulla 189 kilometriä Bakusta länteen. Kaupunki on Kürdəmirin piirin keskus. Sen kautta kulkee Bakun ja Tbilisin välinen rautatie sekä M4-valtatie. Asukkaita on 19 100 henkeä (vuonna 2010).
Kürdəmiristä tuli kaupunki vuonna 1938. Se on maatalousalueen keskus, jossa on elintarvike- ja jalostusteollisuutta.
Äntligen vår

Äntligen vår on ruotsalaisen laulaja-lauluntekijä Thore Skogmanin singlejulkaisu vuodelta 1973. Levyllä häntä säestää Håkan Elmquistin orkesteri. Levymerkki on Karusell.
Kappaleet.
Kappaleet kirjoittanut Thore Skogman.
Björn Leukemans

Björn Leukemans (s. 1. heinäkuuta 1977 Deurne) on belgialainen maantiepyöräilijä, joka on menestynyt pääasiassa yhden päivän kilpailuissa.
Leukemans aloitti ammattilaisuransa Vlaanderen-joukkueessa 2000–2001. Seuraavat kaksi kautta hän edusti Palmans-Collstrop-tallia ja 2004 MrBookmaker.com-Palmans-joukkuetta. Vuosina 2005–2007 hän kilpaili belgialaisessa Davitamon-Lotto/Predictor-Lotto-tallissa.
Leukemans jäi kilpailun ulkopuolisessa dopingtestissä kiinni liian korkeista testosteroniarvoista syyskuussa 2007. Hän vakuutti syyttömyyttään, ja ilmoitti testosteroniarvojensa olevan luontaisesti korkeat. Lisäksi hän sanoi harrastaneensa seksiä testiryhmän saapuessa. Myöhemmin hän sanoi syyn testitulokseen olleen Predictor-Lotto-tallin lääkärin määräämässä lääkkeessä. Leukemans sai alun perin kahden vuoden kilpailukiellon, mutta Belgian valtioneuvosto kumosi kilpailukiellon toukokuussa 2008, ja määräsi uuden tutkinnan aloitettavaksi. Hän osallistui kilpailuihin jo samalla kaudella. 
Vuosina 2009–2013 hän edusti Vacansoleil-DCM-joukkuetta ja viimeisillä ammattilaiskausillaan 2014–2015 Wanty - Groupe Gobert -tallia.
Saavutuksia.
Lähteet: Cyclingbase, Cycling Archives
Dekra Open, 2. etapin voitto
Course de la Solidarité Olympique, 3. etapin voitto
Belgian ympäriajo, 6. etapin voitto
Amstel Gold Race, seitsemäs
Itävallan ympäriajo, 4. etapin voitto
Pariisi–Roubaix, neljäs
MM-kilpailut, maantieajossa 13:s 
Etoile de Bessèges, 4. etapin voitto
Flanderin ympäriajo, kahdeksas
Druivenkoers - Overijse, voitto
Flanderin ympäriajo, neljäs
Pariisi–Roubaix, kuudes
Flanderin ympäriajo, seitsemäs
Belgian ympäriajo, kokonaiskilpailussa kolmas
Tour du Limousin, kokonaiskilpailun ja 1. etapin voitto
Druivenkoers - Overijse, voitto
Druivenkoers - Overijse, voitto
Brabantse Pijl, kolmas
Druivenkoers - Overijse, voitto
Tour du Limousin, 1. etapin voitto
Ronde van Limburg, voitto
Grote Prijs Jef Scherens, voitto
Hacıqabul

Hacıqabul on kaupunki Azerbaidžanissa. Se sijaitsee maan keskiosan tasankoseudulla 113 kilometriä Bakusta lounaaseen. Kaupunki on Hacıqabulin piirin keskus. Sen kautta kulkee Bakun ja Tbilisin välinen rautatie sekä M4-valtatie. Asukkaita on 25 300 henkeä (vuonna 2010).
Kaupunki on perustettu vuonna 1938. Aikaisemmin sen nimenä oli "Qazı-Məmməd" (ven. Кази-Магомед, "Kazi-Magomed") dagestanilaissyntyisen bolševikkivallankumouksellisen Kazi Magomed Agasijevin mukaan. Hacıqabul on maatalousalueen keskus, jossa on rautatieliikenteen yrityksiä ja kalatehdas. Ainoa nähtävyys on ”maurilaistyylinen” rautatieasema.
44 Nysa

44 Nysa on päävyöhykkeen asteroidi. Sen löysi Hermann Goldschmidt 27. toukokuuta 1857.
Asteroidi kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on . Asteroidin spektrityyppi on E-luokkaa (Tholenin luokitus) tai Xc-luokkaa (SMASSII). Asteroidin muoto on ellipsoidi, jonka mitat ovat 113 kertaa 67 kertaa 65 kilometriä noin 15 prosentin virhemarginaalilla. Kartiomainen muoto on samankaltainen kuin 41 Daphnella.
Asteroidi nimettiin kreikkalaisen mytologian nymfin Nysan mukaan.
Sabirabad

Sabirabad () on kaupunki Azerbaidžanissa. Se sijaitsee Araks- ja Kurajoen yhtymäkohdassa 170 kilometriä Bakusta lounaaseen. Kaupunki on Sabirabadin piirin keskus. Asukkaita on 30 600 henkeä (vuonna 2010).
Paikkakunta on saanut alkunsa ukrainalaisten siirtolaisten vuonna 1887 perustamasta "Petropavlovkan" kylästä. Vuonna 1930 siitä tuli piirikeskus ja vuonna 1931 se sai runoilija Sabirin mukaan nimen "Sabirabad". Vuonna 1935 Sabirabadista tuli kaupunkimainen taajama ja vuonna 1959 kaupunki. Se on maatalousalueen keskus, jossa on lähinnä elintarvike- ja jalostusteollisuutta.
Daniel Pavlov

Daniel Pavlov (; s. 6. marraskuuta 1967 Tšerven Bryag) on bulgarialainen jousiampuja. Hän edustaa seuratasolla Tsenter Sofiaa. Pavlov on ollut FITA:n ranking-listalla parhaimmillaan sijalla 83. Tämä tapahtui huhtikuussa 2008.
Pavlov osallistui Pekingin olympialaisiin 2008, joissa hän oli ranking-kierroksen jälkeen 59. ja sai ensimmäisellä pudotuskierroksella vastaan venäläisen Balžinima Tsyrempilovin. Pavlov hävisi Tsyrempiloville pistein 112–102 ja sai kisoista jaetun sijoituksen 52.
Pavlov on naimisissa ja hänellä on kaksi lasta.
Lähteet.
From Fear to Eternity

From Fear to Eternity: The Best of 1990–2010 on englantilaisen heavy metal -yhtye Iron Maidenin kokoelma-albumi. Se sisältää kappaleita vuonna 1990 ilmestyneestä "No Prayer for the Dying" -albumista vuonna 2010 ilmestyneeseen "The Final Frontieriin" asti. Samalla levy kokoaa yhtyeen hitit kahdeksi kokoelma-albumiksi vuonna 2008 ilmestyneen "Somewhere Back in Timen" kanssa, joka sisälsi yhtyeen suurimmat hitit vuodesta 1980 vuoteen 1988 asti. "From Fear to Eternity" sisältää kaksi levyä, ja se kestää yhteensä yli 2 tuntia.
Kokoelman kansikuva sisältää viittauksia yhtyeen studioalbumeihin "No Prayer for the Dyingista" lähtien.
Platina(IV)kloridi

Platina(IV)kloridi eli platinatetrakloridi (PtCl4) on platina- ja kloridi-ionien muodostama epäorgaaninen ioniyhdiste. Sille on käyttöä katalyyttinä.
Ominaisuudet.
Huoneenlämpötilassa platina(IV)kloridi on väriltään punaruskeaa kiteistä ainetta. Se liukenee jonkin verran veteen ja myös etanoliin ja dietyylieetteriin. Kiteet ovat hygroskooppisia eli sitovat vettä ja aine esiintyy usein kidevedellisenä yhdisteenä platina(IV)kloridipentahydraattina PtCl4·5H2O. Vesiliuoksessa yhdiste muodostaa dihydroksotetrakloroplatinaatti(IV)-ionin, joka on väriltään keltainen.
PtCl4 + 2 H2O → H2[PtCl4(OH)2]
Kuumennettaessa yli 370–380 °C lämpötilaan yhdiste hajoaa platina(II)kloridiksi ja kloorikaasuksi. Edelleen kuumennettaessa muodostuu metallista platinaa.
PtCl4 → PtCl2 + Cl2
Valmistus ja käyttö.
Platina(IV)kloridia valmistetaan lämmittämällä heksakloroplatinahappoa kloorin läsnä ollessa 300–370 °C lämpötilaan.
H2PtCl6 → PtCl4 + 2 HCl
Yhdistettä käytetään pääasiassa katalyyttinä. Lisäksi sitä voidaan käyttää platinalla pinnoittamiseen elektrolyyttisesti, analyyttisenä reagenssina ja mikroskopiassa.
Kari Silvola

Kari Silvola (s. 1965, Kaarina) on suomalainen toimittaja, tutkija ja kirjailija. Hän on toiminut Painonvartijat-, Suomen Kuvalehden Mies -, Plaza Koti -, Pirkka-, Avotakka-, Pohjois-Satakunta- ja Hämeenkyrön Sanomat -lehtien päätoimittajana. Koulutukseltaan hän on filosofian tohtori Jyväskylän yliopistosta.
Aikaisemmin Kari Silvola on toiminut Pohjois-Satakunta- ja Hämeenkyrön Sanomat -paikallislehtien vastaavana päätoimittajana sekä niitä julkaisevien Ikaalinen Oy:n ja Hämeenkyrön Sanomat Oy:n sekä ne yhdessä omistavan Präntti Oy:n toimitusjohtajana. Nämä työtehtävät jäivät kuitenkin lyhytaikaisiksi hänen palatessa takaisin pääkaupunkiseudulle ja siirtyessä Kylpylä- ja kongressihotelli Långvikin liiketoimintajohtajaksi. Lokakuussa 2011 Kari Silvola otti vastuulleen koko Hotelli Långvikin johtamisen. Vuoden pestin jälkeen Kari Silvola siirtyi Hotelli Långvikista jatkamaan työskentelyä omassa yrityksessään liikkeenjohdon konsulttina erikoistumisalueinaan organisaatioiden kehittäminen ja viestintä. Tällä hetkellä Kari Silvola toimii apurahatutkijana Jyväskylän yliopistossa.
Silvola on toiminut myös valokuvamallina. Hän on ollut myös Seura-lehden seurapiiritoimittaja.
Georg Tillaeus

Georg Tillaeus (20. marraskuuta 1705 Västerås, Ruotsi – 21. huhtikuuta 1782 Simtuna, Ruotsi) oli ruotsalainen pappi.
Elämäkerta.
Koulutus.
Tillaeuksen vanhemmat olivat tuomiorovasti Petrus Tillaeus ja Margareta Ekman. Hän opiskeli ylioppilaaksi vuonna 1720 kotiopettajan johdolla, jonka jälkeen siirtyi opiskelemaan filosofiaa Uppsalan yliopistoon ja valmistui maisteriksi 19. kesäkuuta 1731.
Ura.
Hänet vihittiin papiksi Tukholmassa, jonka jälkeen hänestä tuli isänsä apulainen Västeråsin tuomiokirkkoon. Vuonna 1736 hänestä tuli Arvid Hornin kotisaarnaaja, missä virassa hän oli vuoteen 1739. Tammikuussa 1738 hänestä tuli kuningatar Ulriika Eleonooran hovisaarnaaja. 15. marraskuuta 1740 hänet nimitettiin hovikonsistorin jäseneksi, jolloin hän edusti kirkon notaarina valtiopäivillä. Vuonna 1749 hän haki kirkkoherran virkaa Maria Magdalenan seurakunnassa, mutta ei tullut valituksi. Seuraavana vuonna hän haki Simtunan ja Altunan seurakuntien kirkkoherran virkaan, jonka hän sai. Hänet nimitettiin seurakuntien rovastiksi 10. toukokuuta 1754 ja hoiti seurakuntaa kuolemaansa asti.
Avioliitot ja lapset.
Tillaeus oli ensin naimisissa Brita Tyresonin kanssa tämän kuolemaan asti vuoteen 1742. Hän avioitui seuraavana vuonna Sara Cornelia von Muydenin kanssa, jonka isä oli hovikirjuri Johan Cornelius von Muyden. Tästä avioliitosta syntyi kaksi lasta; lääkärinä ja kasvitieteilijänä tunnettu Pehr Cornelius Tillaeus ja Fredrika Lovisa Tillaeus, joka avioitui Tukholman kaupungin arkkitehti Carl Henrik Königin kanssa.
Thin Thin Khaing

Thin Thing Khaing (s. 4. toukokuuta 1978) on myanmarilainen jousiampuja.
Thin osallistui Ateenan olympialaisiin 2004, joissa hän oli henkilökohtaisessa kilpailussa ranking-kierroksella 38. Hän sai ensimmäisellä kierroksella vastaansa puolalaisen Małgorzata Sobierajin, mutta hävisi hänelle lisänuolilla varsinaisen ottelun päätyttyä tasatilanteeseen 151–151. Thinin lopullinen sijoitus kilpailussa oli 39.
Lähteet.
Marjory Saunders

Marjory Saunders (10. maaliskuuta 1913 Sussex, Yhdistynyt kuningaskunta – 26. marraskuuta 2010 Maple Ridge) oli kanadalainen jousiampuja.
Saunders syntyi Sussexissa Englannissa, mutta muutti Kanadaan jo nuorena. Hän palveli toisessa maailmansodassa operaattorina. Saunders toimi myös partionjohtajana ja perusti Maple Ridgeen jousiammuntaseuran. Hän oli urheilu-uransa aikana Maple Ridgen historiaseuran jäsen.
Saunders kilpaili olympialaisissa Münchenin kisoissa 1972, jolloin hän oli 40 urheilijan henkilökohtaisessa kilpailussa 32. paras. Hän oli 59-vuotiaana kyseisten kisojen vanhin jousiampuja. Saunders palasi olympialaisiin Montréalissa 1976, jolloin hän oli tuomari ja Kanadan joukkueen valmentaja.
Saunders kuoli 97-vuotiaana vuonna 2010 ja on vanhimmaksi elänyt kanadalainen olympiaurheilija.
Lähteet.
Natalia Sánchez (jousiampuja)

Natalia Sánchez Echeverri (s. 20. toukokuuta 1983 Medellín) on kolumbialainen jousiampuja.
Sánchez voitti Pan-Amerikan kisoista 2007 kultaa joukkuekilpailusta ja oli neljäs henkilökohtaisessa kilpailussa. Hän osallistui samoihin lajeihin Pekingin olympialaisissa 2008, joissa hän oli henkilökohtaisessa kilpailussa 48. pudottuaan ensimmäisellä kierroksella ja ampui maansa kymmenenneksi sijoittuneessa joukkueessa. Sánchez menestyi paremmin seuraavan vuoden MM-kisoissa, joissa hän sai henkilökohtaisesta kilpailusta pronssia.
Lähteet.
Finnhits – 15 huippuhittiä

 Finnhits – 15 huippuhittiä on vuonna 1986 julkaistu kokoelma-albumi ja nimensä mukaisesti se sisältää suomalaisten artistien hittejä. Kappaleet on äänitetty vuosina 1985 ja 1986. Albumi on osa laajaa Finnhits-sarjaa. Kustantaja on Fazer Finnlevy ja luettelotunnus on LP-levyn osalta FTV 26.
Kappaleet.
1. Kake Randelin: "Häippästään Helsinkiin" (Mama Goes Jamaica) - 4:41
 Säv. Ten Marque, Sham Bain, Greg Redknight
 Suom. san. E. Metsä
 Sov. Jori Sivonen
2. Katri Helena: "Rakkaus" (Only Love) - 4:29
 Säv. V. Cosma
 Suom. san. C. Johansson
 Sov. Esa Nieminen
3. Jamppa Tuominen: "Ilman minua" - 4:22
 Säv. R. Pauls, I. Reznik
 Suom. san. Juha Vainio
4. Meiju Suvas: "Oot tosi mieletön" (Excitable) - 3:04
 Säv. Harry Bogdanovs
 Suom. san. Meiju Suvas
 Sov. Kaj Westerlund
5. Tauski Peltonen: "Puistotie" - 3:39
 Säv. &amp; san. Ego Toivonen
 Sov. E. Toivonen, R. Asikainen, K. Westerlund
6. Eini: "San Franciscoon" (Clap Your Hands) - 3:49
 Säv. B. Koelewijn
 Suom. san. R. Reiman
 Sov. R. Asikainen, K. Westerlund
7. 7 seinähullua: "Jambo Jambo" - 3:28
 Säv. Udo Jürgens
 Suom. san. Juha Vainio
 Sov. Arto Hyötyläinen
8. Tapani Kansa: "Laivat" - 3:31
 Säv. I. Nikolajev
 Suom. san. Irma Arvola 
 Sov. Kaj Westerlund
9. Berit: "Aina samat juhlat" - 3:46
 Säv. Torgny Söderberg
 Suom. san. Juha Vainio 
 Sov. Kaj Westerlund
10. Markku Aro: "Keinu kanssain aamuun" (Rock Me Baby) - 4:16
 Säv. J. Nash
 Suom. san. Edu Kettunen 
 Sov. J. Louhivuori
11. Arja Saijonmaa: "Tuska" (Kaimos) - 3:31
 Säv. M. Theodorakis
 Suom. san. Sauvo Puhtila
 Sov. Jaakko Salo
12. Kari Tapio: "Portugalin huhtikuu" (April in Portugal) - 3:12
 Säv. Raul Ferrao
 Suom. san. Saukki
 Sov. Kaj Westerlund
13. Juha Vainio: "Pankinjohtajan vapaailta" - 3:11
 Säv. Reino Markkula
 San. Juha Vainio
 Sov. Markku Johansson
14. Eila Torvela: "Kuin tälli päähän" (Te quiero mi amor) - 3:09
 Säv. Collins, Bertels
 Suom. san. Raul Reiman
 Sov. Kaj Westerlund
15. Solistiyhtye Suomi: "Sheila" - 2:54
 Säv. &amp; sov. Jori Sivonen
 San. Juha Vainio
Lorenzo Minotti

Lorenzo Minotti (s. 8. helmikuuta 1967 Cesena, Italia) on italialainen entinen jalkapalloilija.
Ura.
Minotti oli pelipaikaltaan puolustaja. Hän pelasi keskuspuolustajana tai liberona.
Minotti pelasi Italian maajoukkueessa vuosina 1994–1995 kahdeksan ottelua. Hän saavutti Italian riveissä MM-hopeaa vuonna 1994.
Minotti edusti seuratasolla pääosan urastaan Parmaa. Hän edusti seuraa Serie A:ssa vuosina 1990–1996 ja Serie B:ssä vuosina 1987–1990. Minotti toimi myös Parman kapteenina. Hän saavutti seuran riveissä muun muassa Cup-voittajien cupin ja UEFA Cupin voitot.
Minotti edusti seuratasolla lisäksi Cesenaa, Cagliaria, Torinoa ja Trevisoa. Hän edusti seuroja Serie A:ssa ja Serie B:ssä.
Juan Carlos Stevens

Juan Carlos Stevens Caminero (s. 22. lokakuuta 1968 Santiago de Cuba) on kuubalainen jousiampuja. Hän on ollut FITA:n rankingissa parhaimmillaan 17. sijalla.
Stevens osallistui olympialaisiin ensimmäistä kertaa Sydneyssä 2000. Tuolloin hän oli henkilökohtaisessa kilpailussa 35. hävittyään ensimmäisellä kierroksella kilpailun lopulta voittaneelle Simon Fairweatherille. Stevens voitti hopeaa henkilökohtaisesta kilpailusta Pan-Amerikan kisoissa 2007 ja oli mukana myös maansa viidenneksi sijoittuneessa joukkueessa. Hän oli henkilökohtaisen kilpailun viides Pekingin olympialaisissa 2008 ja hävisi jälleen mitalistille, sillä Stevensin puolivälierissä pudottanut Park Gyeong-Mo voitti lajista hopeaa.
Lähteet.
Élena Mousikoú

Élena Mousikoú (, s. 7. marraskuuta 1988) on kyproslainen jousiampuja. Hän on ollut FITA:n rankingissa parhaimmillaan sijalla 121. Tämä tapahtui heinäkuussa 2009.
Mousikoú osallistui olympialaisiin ensimmäistä kertaa Pekingissä 2008. Tuolloin hän oli ranking-kierroksen 56. ja sai ensimmäisellä kierroksella vastaansa Japanin Nami Hayakawan, joka voitti Mousikoún pistein 112–103. Mousikoú kilpaili seuraavana vuonna MM-kisoissa, joissa hän oli henkilökohtaisen kilpailun 67.
Tuntematon tekijä

Tuntematon tekijä: Jumalan olemassaolo ja tieteellinen maailmankuva () on Richard Swinburnen vuonna 1996 julkaistu kirja. Kirjassa selvitellään Jumalaan uskomisen perusteita ja lopputulemana kirjassa esitetään Jumalaan uskomisen olevan rationaalista. Kirjan on alun perin julkaissut Oxford University Press vuonna 1996.
Ylioja (Utajärvi)

Ylioja on nimestään huolimatta pieni Kiiminkijoen vesistöön kuuluva joki Utajärven Juorkunassa. Se lähtee Kivi-Sorsuasta ja laskee noin kuuden kilometrin päässä Saari-Sorsuaan.
Se on myös Kylkilammen laskujoki, johon sen yhdistää pieni puro. Puron ja joen yhtymäkohdassa on vanha kämppä, muuten jokivarsi on asumaton. Vajaan kilometrin päässä Kivi-Sorsualta joki ylittää Hillatie-nimisen metsäautotien, joka yhdistää Olvasjärventien ja Hetekyläntien.
Barbora Horáčková

Barbora Horáčková (15. tammikuuta 1969 Ostrava – 8. huhtikuuta 2018) oli tšekkiläinen jousiampuja. Seuratasolla hän edusti LK Arcus Plzeňiä. Horáčková oli FITAn rankingissa parhaimmillaan sijalla 137, jonka hän saavutti lokakuussa 2006.
Horáčková osallistui olympialaisiin Pekingissä 2008. Hän oli tuolloin henkilökohtaisessa kilpailussa ranking-kierroksen jälkeen 44. sijalla ja kohtasi ensimmäisellä kierroksella ukrainalaisen Viktorija Kovalin. Horáčková hävisi Kovalille pistein 109–107 ja oli kilpailussa jaetulla sijalla 34 yhdessä kahden muun urheilijan kanssa.
Lähteet.
Terence Winter

Terence Winter (s. 2. lokakuuta 1960 Brooklyn, New York) on Emmy-palkittu yhdysvaltalainen käsikirjoittaja ja tuottaja. Hänet tunnetaan parhaiten televisiosarja "Boardwalk Empiren" tekijänä. Ennen tätä hän työskenteli muun muassa "Sopranosin" parissa. Hän käsikirjoitti vuoden 2013 elokuvan "The Wolf of Wall Street".
Taustaa.
Winter kasvoi työväenluokkaisessa perheessä Marine Parkin naapurustossa Brooklynissa New Yorkissa. Hän suoritti Bachelor of Arts -tutkinnon vuonna 1984 ja neljä vuotta myöhemmin hän valmistui lakikoulusta. Työskenneltyään lakialalla hän kiinnostui käsikirjoittamisurasta, jonka perässä hän muutti Los Anglesiin.
Hasse Pavia Lind

Hasse Pavia Lind (s. 10. kesäkuuta 1979) on tanskalainen entinen jousiampuja. Hän edusti seuratasolla Aalborg Bueskyttelaugia. Lindin paras sijoitus FITA:n rankingissa oli kuudes tila, jolla hän oli elokuussa 2004.
Lind voitti vuonna 2004 EM-hopeaa henkilökohtaisesta kilpailusta. Hän osallistui samana vuonna Ateenan olympialaisiin, joissa hän sijoittui yhdeksänneksitoista hävittyään toisella kierroksella Ukrainan Oleksandr Serdjukille.
Lähteet.
Tomasi/Jolivet Trumpet Concertos

 Tomasi/Jolivet Trumpet Concertos on yhdysvaltalaisen trumpetisti Wynton Marsaliksen musiikkialbumi vuodelta 1986. Sen on kustantanut levy-yhtiö CBS ja tuottaja on Steven Epstein.
Marsaliksen lisäksi levyllä on mukana kapellimestari Esa-Pekka Salosen johtama Philharmonia-orkesteri sekä pianisti Craig Sheppard.
Kappaleet.
Henri Tomasi (1901-1971):
Concerto for Trumpet &amp; Orchestra (1949)
André Jolivet (1905-1974):
Concertino for Trumpet, String Orchestra &amp; Piano (1948) – 9:16
Concerto No. 2 for Trumpet (1954)
Janus van Merrienboer

Adrianus "Janus" van Merrienboer (8. lokakuuta 1894 Oud en Nieuw Gastel – 12. lokakuuta 1947 Oud en Nieuw Gastel) oli alankomaalainen jousiampuja ja olympiavoittaja. Hän edusti seuratasolla Concordia Florebitia. Van Merrienboer osallistui Antwerpenin olympialaisissa 1920 28 metrin joukkuekilpailuun, jossa hän oli yksi maansa kultaa voittaneen joukkueen kahdeksasta jäsenestä.
Lähteet.
Plessurin Alpit

Plessurin Alpit on Itäisiin Alppeihin kuuluva vuoristoalue itäisessä Sveitsissä.
Vuoristoalueen korkein huippu on Aroser Rothorn (2 985 m; koordinaatit ).
Rob Elder

Robert "Rob" Elder (s. 25. huhtikuuta 1981 Suva) on fidžiläinen jousiampuja. Hänen paras sijoituksensa FITA:n ranking-listalla on 92. tila, jonka hän saavutti toukokuussa 2005.
Elder osallistui olympialaisiin ensimmäistä kertaa Ateenassa 2004. Hän oli tuolloin ranking-kierroksen 61. ja sai vastaansa eteläkorealaisen Park Gyeong-Mon, joka voitti Elderin lukemin 154–138. Elder oli kilpailussa 48. Hän sijoittui viidenneksi Oseanian-mestaruuskilpailuissa 2006.
Lähteet.
Aivosairaus

Aivosairaudet eli enkefalopatiat ( &lt; ’aivo’ + ’kärsimys’) ovat aivojen sairauksia, tarkemmin neurologisia elimellisiä sairauksia. Myös aivokalvojen sairaudet lasketaan aivosairauksiksi. Laajassa merkityksessä aivosairauksiksi luetaan joskus myös sellaiset mielenterveyden häiriöt, joissa ei ole todettavissa aivojen rakenteellista muutosta.
Oireet.
Neurologiset, psykiatriset ja kognitiiviset oireet ovat tavallisia aivosairauksissa.
Aivosairauden, aivovamman tai muun elimen sairauden aiheuttamia psyykkisiä häiriöitä on psykiatriassa nimitetty orgaanisiksi, elimellisiksi, mielenterveyden häiriöiksi, ja ne ovat ICD-10-luokituksessa koodeilla –
Aivosairauksia.
Aivosairauden aiheuttaja voi olla aineenvaihdunnallinen tai toksinen: esimerkiksi maksavauriosta johtuva hepaattinen enkefalopatia, tiamiinin puutoksesta johtuva Wernicken enkefalopatia tai hermoston myrkytysoireyhtymä (toksinen aivosairaus).
Aivosairaus voi johtua aivoverenkiertoon liittyvistä syistä (aivoverenkiertohäiriöt, aivojen iskemia). On myös synnynnäisiä/perinnöllisiä aivosairauksia (esimerkiksi INCL) ja aivojen anomalioita. Aivokasvaimet ovat neoplastisia aivosairauksia. Aivojen ja aivokalvojen tulehdukset (aivokuume ja aivokalvontulehdus) sekä tulehdukselliset sairaudet (MS-tauti, krooninen väsymysoireyhtymä) voivat johtua suoraan infektioista tai olla autoimmuunisairautta. Prionit eivät aiheuta tulehdusta vaan rappeuttavaa eli degeneratiivista aivosairautta (ihmisellä Creutzfeldt–Jakobin tauti); prionitaudit ja myös muista syistä johtuvat rappeuttavat aivosairaudet (esimerkiksi Alzheimerin tauti) johtavat esimerkiksi dementiaan.
Annariitta Minkkinen

Annariitta Minkkinen (23. tammikuuta 1949 Jyväskylä – 23. lokakuuta 2015 Turku) oli suomalainen laulaja. Hän oli lähtöisin Jyväskylästä mutta teki pääosan elämäntyöstään Turussa.
Annariitta Minkkisellä oli teatteritausta, ja ammatiltaan hän oli laulun ja äänenmuodostuksen opettaja. Hänet tunnettiin erityisesti työväenlaulujen tulkitsijana, mutta hän halusi valikoida ohjelmistonsa siten, että laulut ilmentävät hänen omia tuntemuksiaan, eikä hän halunnut lokeroitua omin sanoin: "Taide-elämyksien pitäisi kuulua jokapäiväiseen elämäämme kuten leipä ja voi; vasta silloin on elämä täyttä." Viimeisinä vuosinaan hän keskittyi muun muassa kreikkalaisiin lauluihin sekä Bertolt Brechtin teksteihin.
Minkkisellä on myös kansainvälistä menestystä: Hän on esiintynyt muun muassa Berliinin nuorisofestivaaleilla 1973 ja hänet on palkittu Sotšin kansainvälisillä laulufestivaaleilla. Hän lauloi myös Jouko Aaltosen dokumenttielokuvassa "Kenen joukoissa seisot" vuodelta 2006.
Annariitta Minkkinen kuoli pitkälliseen sairauteen.
Rätikon

Rätikon on Itäisiin Alppeihin kuuluva vuoristoalue.
Vuoristoalueen korkein huippu on Schesaplana (2 964 m; koordinaatit ).
Mark Javier

Mark Pinlli Javier (s. 20. lokakuuta 1981 Dumaguete) on filippiiniläinen jousiampuja. Hän on ollut FITA:n rankingissa parhaimmillaan sijalla 30, jonka hän saavutti helmikuussa 2007.
Javier oli Aasian kisoissa 2006 henkilökohtaisessa kilpailussa kuudes ja ampui maansa yhdeksänneksi sijoittuneessa joukkueessa. Hän osallistui olympialaisiin ensimmäistä kertaa Pekingissä 2008, jossa hän oli henkilökohtaisen kilpailun jaetulla 52. sijalla hävittyään jo ensimmäisellä kierroksella.
Lähteet.
Haaremi (lajityyppi)

Haaremi (, "hāremu mono") on japanilaisen populaarikulttuurin lajityyppi, jossa päähenkilöä ympäröi jatkuvasti useampi potentiaalinen romanttinen kohde. Sana on otettu arabialaisesta haaremista, jolla nykypäivänä viitataan yleensä moniavioisuuteen.
Haaremisarjat ovat usein romanttisia komedioita, joissa esiintyy esimerkiksi monimutkaisia kolmiotilanteita. Kaikki haaremisarjat eivät kuitenkaan ole komedioita. Myös varsinainen pääjuoni voi olla muutakin kuin romanttista draamaa.
Haaremitilanteessa on yleensä miespuolinen hahmo naisten ympäröimänä, ja harvinaisemmasta päinvastaisesta tilanteesta käytetäänkin termiä "käänteishaaremi".
Kitzbühelin Alpit

Kitzbühelin Alpit () on Itäisiin Alppeihin kuuluva vuoristoalue, joka ympäröi Kitzbühelin kaupunkia Itävallan Tirolissa.
Vuoristoalueen korkein huippu on Kreuzjoch (2 558 m; koordinaatit ).
Blogilista

Blogilista oli suomalainen blogien seuraamiseen kehitetty verkkosivusto, joka perustettiin vuonna 2005. Palvelusta pystyi etsimään blogeja aiheen ja lukijamäärän mukaan, ja siellä pystyi seuraamaan omiksi suosikeikseen merkattuja blogeja. 
Sivusto erkani alun perin Pinseri-sivustosta vuonna 2005, ja samana vuonna se myytiin Manta Raylle. Vuonna 2007 Sanoma News hankki palvelun omistukseensa. Palvelu lopetti toimintansa 1.6.2015.
Berchtesgadenin Alpit

Berchtesgadenin Alpit () on Itäisiin Alppeihin kuuluva vuoristoalue.
Vuoristoalueen korkein huippu on Hochkönig (2 941 m; koordinaatit ).
Chiemgaun Alpit

Chiemgaun Alpit () on Itäisiin Alppeihin kuuluva vuoristoalue.
Vuoristoalueen korkein huippu on Sonntagshorn (1 961 m; koordinaatit ).
Matkapurjehdus

Matkapurjehdus on purjehtimista purjeveneillä, -jollilla tai -laudoilla. Matkapurjehdus on harrastustoimintaa, eli ei kilpailua, niin kuin kilpapurjehdus. Se on saarissa käymistä, mutta myös kuntoliikuntaa sekä purjehdustaitojen ja turvallisuuden lisäämistä. Kyse voi olla myös sosiaalisesta kanssakäymisestä muiden purjehtijoiden kanssa ja tutustumisesta uusiin purjehduskohteisiin. Tutut kotirannat ja saariston suoja luovat ihanteelliset olosuhteet matkaveneilylle ja -purjehdukselle.
Kun halutaan etsiä uusia ulottuvuuksia vesistöillä, on syytä ottaa huomioon erityispiirteitä, alkaen maantieteestä ja historiasta. 
Purjehdusseurat järjestävät usein matkapurjehduksia, joille voi lähteä mukaan. Esimerkkinä Rauman Purjehdusseuran eskadeeripurjehdukset . Suomen Purjelaivasäätiö järjestää matkapurjehduksia esim. Karibialle. Myös kaupalliset yritykset järjestävät opastettuja matkapurjehduksia. Niitä järjestää esim. SunSail Maltalle ja Rodokselle.
Itävallan unkarilaiset

Itävallan unkarilaiset ovat Itävallassa asuvia unkarilaisia. Historiallisia unkarilaisvähemmistöjä on Itävallan Burgenlandin alueella, sekä Wienin kaupungissa. Itävalta ja Unkari olivat pitkään samaa Itävalta-Unkarin kokonaisuutta. Vuoden 2001 väestönlaskennan mukaan Itävallassa asui 25 884 unkarilaista, joista 10 686 asui Wienissä ja 4 704 Burgenlandissa.
Historia.
Burgenlandin unkarilaiset ovat 1000-luvulla Unkarin kuningaskunnan alueelle sitä vartioimaan asutettujen unkarilaisten jälkeläisiä. Heillä oli yläluokan asema, mikä säilyi aina vuoteen 1848 saakka. Burgenland oli hallinnollisesti osa Unkaria, kunnes siitä tuli osa Itävaltaa vuonna 1920. Unkarin kieltä opetettiin muutamissa alueen kunnissa sotien välisenä aikana, mutta toisen maailmansodan jälkeinen taloustilanne aiheutti suuren muuttoaallon alueelta pois. Lisäksi sodan jälkeen asenne unkarin kieltä kohtaan muuttui kielteiseksi, mikä johti kiihtyneeseen sulautumiseen muuhun väestöön. Burgenlandin unkarilaiset tunnustettiin viralliseksi vähemmistöksi vuonna 1976.
Wienin unkarilaisvähemmistö syntyi kun unkarilaisia pakeni kaupunkiin turkkilaisten tieltä vuonna 1541. 1600-luvun lopulla Wienistä alkoi muodostua tärkeä unkarilaisen kulttuurin keskus. Ensimmäiset unkarilaiset seurat perustettiin Wienissä 1860-luvulla ja tuolloin unkarilaisten määrä nousi noin 100 000:n. Unkarilaisten määrä väheni tuntuvasti ensimmäisen maailmansodan jälkeen, mutta määrä kasvoi taas toisen maailmansodan ja Unkarin kansannousun jälkeen tulleiden pakolaisten myötä. Wienin unkarilaiset tunnustettiin osaksi virallista unkarilaisvähemmistöä vuonna 1992.
Nykypäivä.
Itävallan unkarilaiset ovat valittaneet, että he saavat suhteessa vähemmän valtion tukea kuin muut vähemmistöryhmät. Vuonna 2003 unkarilainen vähemmistö sai tukea 330 000 euron edestä. Raha meni pääasiassa unkarilaisen oppiaineiston tekoon. Burgenlandissa on valtio järjestänyt unkarinkielistä peruskoulutusta vuodesta 1995, ja sitä opetetaan myös muutamissa korkeamman asteen oppilaitoksissa. Wienissä opetusta järjestävät unkarilaiset järjestöt. Vuonna 2004 kaksi kolmesta Burgenlandin unkarilaisesta oli katolilaisia. Muita suuria ryhmiä olivat luterilaiset ja kalvinistit.
Dead or Alive 3

Dead or Alive 3 () on "Dead or Alive" – tappelupelisarjan kolmas virallinen julkaisu. Peli julkaistiin Xboxille Yhdysvalloissa 15. marraskuuta 2001, Japanissa 22. helmikuuta 2002 ja Euroopassa 14. maaliskuuta 2002. 
Pelaaminen.
Pelissä on 16 pelattavaa hahmoa, joista pelaaja voi valita mielensä mukaan oman hahmonsa. Valitulla hahmolla pelaajan tulee taistella muita pelin hahmoja vastaan ja pelata tiensä loppuvastukseen. Suoritettuaan viimeisen taistelun nähdään videopätkä hahmosta, jolla pelaaja on suorittanut pelin läpi.
Adrien Tambay

Adrien Tambay (s. 25. helmikuuta 1991 Pariisi) on ranskalainen moottoriurheilija. Tambayn isä oli entinen F1-kuljettaja Patrick Tambay, joka voitti kaksi kilpailua Ferrarilla 1980-luvun alussa. 
Ura.
Tambay aloitti uransa Saksan Formula BMW ADAC-sarjassa vuonna 2007 sijoittuen neljänneksi. Seuraavana vuonna Tambay sijoittui kolmanneksi Formula BMW Europe sarjassa. Vuonna 2009 Tambay kilpaili Formula 3 Euroseries-sarjassa ART-tallissa. Hänen kautensa jäi vajaaksi jalkapallossa tulleen päävamman takia. Hänen paras sijoituksensa kauden aikana ajetuissa kilpailuissa oli seitsemäs. Vuonna 2010 Tambay kilpaili Auto GP sarjassa voittaen yhden kilpailun sijoittuen sarjapisteissä kuudenneksi.
Samana vuonna Tambay ajoi GP3-sarjassa Unkarin ja Belgian osakilpailut Manor-tallissa. Hän starttasi ruudusta 27 Belgian sprinttikilpailussa, mutta onnistui nousemaan sateen ansiosta kilpailun kärkeen ja piti sliksirenkaat koko kilpailun ajan. Hän lopulta voitti kilpailun niukalla erolla Alexander Rossiin. Tambay jatkoi Auto GP-sarjassa vuonna 2011 sijoittuen sarjan neljänneksi yhdellä voitollaan. Vuodesta 2012 lähtien Tambay on ajanut DTM-sarjassa.
Wetterstein

Wetterstein on Itä-Alppeihin kuuluva vuoristoalue, joka sijaitsee osittain sekä Saksan Baijerissa että Itävallan Tirolissa.
Vuoristoalueen korkein huippu on Zugspitze (2 962 m; koordinaatit ), joka on myös Saksan korkein kohta.
Ringo Shiina

Ringo Shiina (, s. 25. marraskuuta 1978), oikealta nimeltään Yumiko Shiina (), on japanilainen laulaja-lauluntekijä, säveltäjä ja tuottaja. Shiinan ura on alkanut vuonna 1998. Hän kirjoittaa omien kappaleidensa sanoitukset ja säveltääkin niistä suurimman osan itse.
Elämä.
Lapsuus.
Ringo Shiina syntyi Saitaman prefektuurin Urawan kaupungissa, mutta muutti kaksivuotiaana isänsä työn vuoksi Shizuokan prefektuurin Shimizun kaupunkiin. 12-vuotiaana hän muutti Fukuokaan. Hänen isänsä Kōtarō on öljy-yhtiön työntekijä ja hänen äitinsä Akiko kotiäiti. Kummatkin hänen vanhemmistaan olivat musiikin ystäviä ja omistivat paljon jazz- ja poplevyjä. Shiina kuunteli siksi paljon musiikkia kotona varttuessaan. Lapsuudessaan hän kävi myös baletti- ja pianotunneilla. Shiina halusi tulla aikuisena ballerinaksi tai pianistiksi, mutta tultuaan siihen tulokseen, että se olisi hänelle vaikeaa, hän päätti pyrkiä laulajaksi.
Ura.
Shiina sai aikaan levytyssopimuksen Tōshiba-EMIn kanssa, ja yhtiö julkaisi tämän esikoissingle Kōfukuronin 27. toukokuuta 1998. Shinan ensimmäinen albumi, Muzai moratorium, julkaistiin 24. helmikuuta 1999. Albumista tuli suurmenestys, jota myytiin yli miljoona kopiota.
Shiina julkaisi toisen albuminsa, Shōso stripin 31. maaliskuuta 2000. Se menestyi vielä edeltäjäänsäkin paremmin ja sen kokonaismyynti ylitti 2 miljoonaa kappaletta. Shiinan kunnianhimoinen kolmas albumi Kalk – samen – kuri no hana julkaistiin 23. helmikuuta 2003, minkä jälkeen Shiina ilmoitti lopettavansa soolouransa ja perusti yhtyeen nimeltä Tōkyō jihen.
Musiikkityyli.
Shiina tekee liki kaikki kappaleensa itse. Hänen kappaleensa edustavat erilaisia tyylejä, ja niiden esittämiseen käytetään paitsi perinteisiä rock-yhtyeitä, myös big bandejä ja orkestereita. Shiina käyttää kappaleissaan erilaisia epätyypillisiä soittimia, kuten elektronisia laitteita tai perinteisiä japanilaisia musiikki-instrumentteja.
Palkinnot.
1999
2000
2002
2004
2005
2007
2008
2010
Khatuna Phutkaradze-Narimanidze

Khatuna Phutkaradze-Narimanidze (; s. 2. helmikuuta 1974 Tbilisi) on georgialainen jousiampuja. Hänen paras sijoituksensa FITA:n ranking-listalla on kahdeksas tila, jonka hän saavutti helmikuussa 2002.
Phutkaradze-Narimanidze osallistui olympialaisiin ensimmäistä kertaa Sydneyssä 2000, jossa hän oli henkilökohtaisen kilpailun 34. ja ampui maansa kahdenneksitoista sijoittuneessa joukkueessa. Hän oli henkilökohtaisessa kilpailussa vasta 51. Ateenassa 2004, mutta sijoittui yhdeksänneksi Pekingin kisoissa 2008.
Lähteet.
Mark Salling

Mark Wayne Salling (17. elokuuta 1982 Dallas, Texas, Yhdysvallat – 30. tammikuuta 2018 Los Angeles, Kalifornia, Yhdysvallat) oli yhdysvaltalainen näyttelijä ja muusikko.
Nuoruus.
Mark Salling syntyi Dallasissa, Texasissa. Hänen äitinsä Condy oli koulusihteeri ja isä John tilintarkastaja. Lukioaikoinaan Salling harrasti nyrkkeilyä ja esiintymistä. Hänellä oli rooli elokuvassa "Maissilapset 4 – kuoleman sato" vuonna 1996.
Ura.
Salling muutti Los Angelesiin luodakseen uraa laulajana ja lauluntekijänä. Hän lauloi ja soitti kitaraa, bassoa, pianoa ja rumpuja. Salling opiskeli musiikkia Los Angeles Music Academy -koulussa Pasadenassa. Hän alkoi samalla työskennellä kitaransoiton opettajana. 
Vuonna 1999 Salling esiintyi yhdessä "Walker, Texasista" -sarjan jaksossa. Hän näytteli elokuvassa "The Graveyard" vuonna 2006. Sallingillä oli vakituinen rooli musikaalisarjassa "Glee" vuodesta 2009 lähtien. Hän esitti sarjassa Noah ”Puck” Puckermania.
Salling julkaisi ensimmäisen albuminsa "Smoke Signals" taiteilijanimellä "Jericho" vuonna 2008. Sittemmin hän jätti taiteilijanimen. Salling julkaisi toisen albuminsa "Pipe Dreams" omalla nimellään vuonna 2010. Hän toimi levyllä laulajana, lauluntekijänä ja tuottajana.
Salling kuoli 30. tammikuuta 2018. Kuolinsyyksi epäillään itsemurhaa, sillä hän löytyi puuhun hirttäytyneenä. Syyttäjä esitti 50 000 lapsipornokuvan hallustapidosta 4-7 vuoden vankeusrangaistusta.
Aléxandros Karageorgíou

Aléxandros Karageorgíou (; s. 3. kesäkuuta 1986) on kreikkalainen jousiampuja.
Karageorgíou osallistui olympialaisiin ensimmäistä kertaa Ateenassa 2004. Hän oli tuolloin henkilökohtaisessa kilpailussa 29., jonka lisäksi hän oli mukana maansa kolmanneksitoista sijoittuneessa joukkueessa. Karageorgíou oli henkilökohtaisessa kilpailussa 27. Ateenan EM-kisoissa 2006 ja sadas Ulsanin MM-kilpailuissa 2009.
Mangal Singh Champia

Mangal Singh Champia (s. 9. marraskuuta 1983 Jamshedpur) on intialainen jousiampuja.
Champia oli mukana maansa pronssia voittaneessa joukkueessa Aasian kisoissa 2006. Hän osallistui Pekingin olympialaisissa 2008 henkilökohtaiseen kilpailuun, jossa hän oli jaetulla 25. sijalla hävittyään toisella pudotuskierroksella.
Lähteet.
Ambako Vatšadze

Ambako Avtandilovitš Vatšadze (, , s. 17. maaliskuuta 1983 Kutaisi, Georgian SNT) on venäläinen kreikkalais-roomalaisen tyylin painija, maailman- ja Euroopan mestari.
Sarjassa 66 kg painiva Vatšadze voitti maailmanmestaruuden Moskovasta 2010, minkä lisäksi hänellä on MM-tasolta pronssimitali Herningistä 2009. Euroopan mestaruuden Vatšadze on voittanut kolmesti peräkkäin vuosina 2009–2011.
Anupam Kher

Anupam Kher (s. 7. maaliskuuta 1955 Shimla, Himachal Pradesh, Intia) on intialainen näyttelijä. Hän on esiintynyt sadoissa elokuvissa ja lukuisissa näytelmissä. Vaikka hän on näytellyt enimmäkseen intialaisissa Bollywood-elokuvissa, hänellä on ollut rooleja myös muun maalaisissa elokuvissa.
Intian valtio myönsi Kherille Padma Shri -palkinnon vuonna 2004 ja Padma Bhushan -palkinnon vuonna 2016. Hän on voittanut myös kaksi National Film Awards -palkintoa ja kahdeksan Filmfare Awards -palkintoa, joista viisi parhaana koomikkona.
Kher on toiminut tuottajana elokuvissa "Bariwali" (2000), "Maine Gandhi Ko Nahin Mara" (2005) ja "Teree Sang" (2009) sekä ohjannut elokuvan "Om Jai Jagadish" (2002).
Yksityiselämä.
Anupam Kher on ollut naimisissa näyttelijä Kirron Kherin kanssa vuodesta 1985. Hänen poikapuolensa on näyttelijä Sikandar Kher.
Jörg Heinrich

Jörg Heinrich (s. 6. joulukuuta 1969 Rathenow, Saksan demokraattinen tasavalta) on saksalainen jalkapalloilija.
Heinrich pystyi pelaamaan sekä puolustuksessa että keskikentällä. Hän pelasi yleensä vasemmalla laidalla.
Heinrich pelasi Saksan maajoukkueessa 37 ottelua ja teki niissä kaksi maalia vuosina 1995–2002. Hän edusti Saksaa MM-kilpailuissa 1998.
Heinrich edusti vuosina 1996–1998 ja 2000–2003 Bundesliigassa Borussia Dortmundia. Hän voitti seuran riveissä Saksan-mestaruuden vuosina 1996 ja 2002 sekä Mestarien liigan ja Intercontinental Cupin vuonna 1997.
Heinrich edusti myös useita muita seuroja Saksan demokraattisen tasavallan ja Saksan liittotasavallan sarjoissa. Hän pelasi lisäksi pääsarjatasolla Italiassa.
Thomas Strunz

Thomas Strunz (s. 25. huhtikuuta 1968 Duisburg, Länsi-Saksa) on saksalainen jalkapalloilija.
Strunz voitti Saksan riveissä Euroopan-mestaruuden vuonna 1996. Hän pelasi kaikkiaan 41 maaottelua ja teki niissä yhden maalin vuosina 1990–1999. Seuratasolta hänet muistetaan parhaiten Bayern Münchenistä.
Rıza Kayaalp

Rıza Kayaalp (s. 10. lokakuuta 1989 Yozgat) on turkkilainen kreikkalais-roomalaisen tyylin painija, maailman- ja Euroopan mestari sekä Euroopan kisojen voittaja.
Kayaalp on voittanut painijanurallaan 120 kg:n sarjassa maailmanmestaruuden Istanbulista 2011, MM-hopeaa ja kaksi MM-pronssia, Euroopan mestaruuden 2010, 2012 ja 2013 ja yhden EM-hopean. Pekingin kesäolympialaisissa 2008 Kayaalp oli 20:s. Lontoon kesäolympialaisissa 2012 hän saavutti pronssia.
Kayaalp voitti kultaa 130 kg:n sarjassa MM-kilpailuissa Las Vegasissa 2015, Pariisissa 2017, Nur-Sultanissa 2019 ja Belgradissa 2022, Bakun Euroopan kisoissa 2015 sekä EM-kilpailuissa Vantaalla 2014, Riiassa 2016, Novi Sadissa 2017, Kaspijskissa 2018, Bukarestissa 2019, Varsovassa 2021, Budapestissa 2022 ja Zagrebissa 2023. Rio de Janeiron olympialaisissa 2016 hän sai hopeaa, ja vuodelle 2021 siirretyissä Tokion olympialaisissa hän sai 130 kg:n painoluokassa pronssia. Hän on saavuttanut samassa painoluokassa myös kaksi MM-hopeaa ja yhden EM-hopean.
Going Out in Style

Going Out in Style on Dropkick Murphysin seitsemäs studioalbumi, joka julkaistiin 1. maaliskuuta 2011. Se oli toinen yhtyeen oman levy-yhtiön Born &amp; Bred Recordsin julkaisema studioalbumi.
Albumi debytoi Suomen virallisen listan sijalla 45.
Live at Donington 1990

Live at Donington 1990 on englantilaisen rockyhtyeen Whitesnaken vuonna 2011 julkaisema livealbumi. Nimensä mukaan, albumi äänitettiin vuonna 1990 Donington Parkissa, kun yhtye soitti Monsters of Rock -festivaalilla pääesiintyjänä. 
Taustaa.
Vuonna 1989 Whitesnake julkaisi albumin "Slip of the Tongue", kokoonpanolla David Coverdale, Adrian Vandenberg (ei soita "Slip of the Tonguella", mutta oli kirjoittamassa suurimman osan albumin kappaleista), Steve Vai, Rudy Sarzo ja Tommy Aldridge. Seuraavana vuonna yhtye aloitti Liquor &amp; Poker -maailmankiertueensa, jonka kohokohtana oli esiintyminen Monsters of Rock -festivaalilla Donington Parkissa Englannissa (yhtyeen kolmas esiintyminen festivaalilla, toinen pääesiintyjänä) yli 70 000 ihmisen edessä.
Noin 20 vuotta myöhemmin, David Coverdale omisti ainoan videotaltioinnin Monsters of Rock -konsertista, ja koska Frontiers Records vaati livealbumin ja DVD:n uuden studioalbumin lisäksi, Coverdale antoi Donington -konsertin julkaistavaksi. Albumi on myös miksattu 5.1 stereona.
Julkaisu.
Albumi julkaistiin 20. toukokuuta Japanissa, 3. kesäkuuta Euroopassa ja 7. kesäkuuta Yhdysvalloissa. Albumi on saatavilla kahden CD:n settinä, DVD:nä, CD/DVD-combona sekä digitaalisena versiona. DVD myös sisältää kuvagallerian Liqour &amp; Poker -kiertueelta ja dokumentin "Slip of the Tongue" -albumin teosta.
29. huhtikuuta Frontiers Records julkaisi trailerin albumia varten, jossa David Coverdale puhui albumin teosta ja sen sisällöstä. Whitesnaken kotisivuilla julkaistiin myös artikkeli albumista.
Arvostelut.
Albumi sai paljolti positiivisia arvosteluja. Marcus Jervis About.comista antoi levylle 4 tähteä viidestä ja sanoi, että: ”tämä albumi on täynnä aidosti mahtavia kappaleita.” Craig Hartranft Dangerdog.comista antoi CD:lle 4.5 viidestä ja sanoi: ”suositellaan hienona livealbumina.” Imperiumi antoi arvosanaksi 6/10.
Tai-Pan (romaani)

Tai-Pan on James Clavellin kirjoittama romaani, joka on osa kirjailijan laajempaa Aasia-saagaa. Romaani kertoo eurooppalaisista ja yhdysvaltalaisista kauppiaista, jotka muuttivat asumaan Hongkongiin ensimmäisen oopiumsodan jälkeen. Romaanista on myös tehty elokuvaversio, joka on myös nimeltään "Tai-Pan".
Juoni.
Romaani alkaa kuvauksella Britannian voitosta ensimmäisessä oopiumsodassa, jonka jälkeen maa saa haltuunsa Hongkongin saaren. Vaikka saari on suurimmaksi osin asumaton eikä sen maasto ole suotuisa, sinne on helppo rantautua. Siksi Britannian hallitus ja useat kauppahuoneet uskovat, että saari on hyvä Kiinankaupan tukikohta.
Romaanissa esiintyy useita henkilöitä, mutta se keskittyy erityisesti kahden kilpailevan kauppahuoneen omistajiin, Dirk Struaniin ja Tyler Brockiin. Molemmat miehet pyrkivät jatkuvasti tuhoamaan toinen toisensa sekä taloudellisesti että henkilökohtaisella tasolla. Struania kutsutaan romaanissa usein Tai-Paniksi, mikä on hänen kiinalaisilta saama lempinimi, joka on merkkinä tämän asemasta kaikkien muiden kauppahuoneiden päällikkönä. Sturanin tuhoamalla Brock pyrkii saamaan haltuunsa tämän tittelin ja nousemaan ikuiselta toiselta sijalta ykköseksi.
Ajay Devgan

Ajay Devgan (oik. Vishal Devgan; s. 2. huhtikuuta 1969 New Delhi), myös Ajay Devgn, on intialainen elokuvanäyttelijä, -tuottaja ja -ohjaaja. Hän on esiintynyt yli sadassa hindinkielisessä elokuvassa. Hän on voittanut useita palkintoja, mukaan lukien kaksi National Film Awards -palkintoa ja kolme Filmfare Awards -palkintoa. Intian valtio myönsi Devganille Padma Shri -palkinnon vuonna 2016.
Devgan aloitti ammatillisen uransa romanttisessa toimintadraamaelokuvassa "Phool Aur Kaante" vuonna 1991. Hän nousi kuuluisuuteen sankarina menestyksekkäissä elokuvissa kuten "Jigar" (1992), "Sangram" (1993), "Dilwale" (1994) ja "Diljale" (1996). Hänen kriitikoiden ylistämiin roolisuorituksiinsa kuuluivat elokuvat "Zakhm" (1998), "Hum Dil De Chuke Sanam" (1999), "Company" (2002), "Deewangee" (2002) ja "The Legend of Bhagat Singh" (2002). Komedia "in" (2006) menestyksen jälkeen hän jatkoi yhteistyötä Rohit Shettyn kanssa useissa toimintakomedioissa, mukaan lukien "Golmaal Returns" (2008), "" (2009), "Golmaal 3" (2010), "Singham" (2011), "Bol Bachchan" (2012), "Singham Returns" (2014) ja "Golmaal Again" (2017). Hänen eniten tuottanut elokuvansa oli historiallinen toimintadraama "Tanhaji" (2020).
Devgan perusti tuotantoyhtiö Ajay Devgn FFilmsin vuonna 2000. Hänen esikoisohjauksensa oli romanttinen draama "U Me Aur Hum" vuonna 2008.
Yksityiselämä.
Devgan meni naimisiin näyttelijä Kajolin kanssa 24. helmikuuta 1999. Heillä on kaksi lasta, vuonna 2003 syntynyt tytär ja vuonna 2010 syntynyt poika.
Ebenezer Elliott

Ebenezer Elliott (17. maaliskuuta 1781 Masborough, Yorkshire – 1. joulukuuta 1849 Houghton Barnsleyn lähellä) tunnetaan nimellä "viljalakirunoilija" ("Corn Law rhymer"). Elliott uskoi hänen isänsä masuunin konkurssin johtuneen viljalaeista. Konkurssi joudutti isän kuolemaa ja Elliott menetti siinä myös omat sijoituksensa ja nälkiintyi rutiköyhänä, kodittomana, työttömänä ja epätoivoisena, yritti itsemurhaakin. Päästyään myöhemmin jaloilleen hän kuitenkin aina samaistui köyhiin, omisti elämänsä viljalakien vastaiselle taistelulle ja ryhtyi myös chartistijohtajaksi kunnes chartistit hylkäsivät viljalakien vastustuksen ja turvautuivat väkivaltaan. 
Elliott julkaisi "Viljalakirunot" vuonna 1831, ja ne tekivät hänestä kansainvälisesti tunnetun, niitä julkaistiin ympäri maailmaa. Runot olivat ilmaisultaan aggressiivisia, sarkastisia ja värikkään kuvailevia sekä raivokkaan vihaisia epäoikeudenmukaisuutta kohtaan. Runot kampanjoivat hallituksen maanomistajia vastaan - nämä estivät kilpailun ja pitivät leivän kalliina. Runot myös kuvasivat työläisten kammottavaa tilaa ja vertasivat sitä armottomasti aatelin elämään. 
Seuraavina vuosina Elliott julkaisi lisää vastaavia runoja. Elliott kuvasi itseään seuraavasti: "Väitän olevan ihmiskunnan tähän asti suurimman, siunauksellisimman ja ainoan rikoksettoman vallankumouksen pioneeri. Väitän myös olevan tuon vallankumouksen runoilija - vapaakaupan bardi; ja sen vaurauden, viisauden ja rakastavan ystävällisyyden, minkä vapaakauppa lopulta tuo, kautta myös universaalin rauhan bardi."
Scopus

Scopus oli suomalainen vuodesta 1969 aina 1980-luvulle asti toiminut gospelyhtye, jossa soitti ja lauloi vuosien mittaan parikymmentä eri ihmistä.
Yhtye toimi Suomen Luterilaisen Evankeliumiyhdistyksen piirissä, ja kaikki sen levytykset on tuottanut SLEY-Kirjat. Yhtyeen jäseniä ovat olleet Vesa Erkkilä (basso), Elina Haapaniemi (laulu), Juha Haapaniemi (kitarat, laulu), Kari Koivu (kosketinsoittimet), Jukka Knuutti, Kari Kriikku (kosketinsoittimet, banjo, klarinetti), Jouko Laivuori (kosketinsoittimet), Pirjo Mäkelä (huilu), Juha Nurmi (basso), Kullervo Puumala (basso ja sähkökitara), Kaisa Pärnänen (o.s. Haapaniemi, laulu), Erkki Rajamäki, Sauli Rautiainen (sähkökitara), Jaakko Rusama (laulu), Sakari Selin, Tapani Selin (rummut) ja Tapio Tuisku (kitara). Vuoden 1977 albumilla "Rakkautta maailmaan" toimivat sovittajina ja muusikoina Matti ja Pirjo Bergström sekä vierailevana rumpalina Ilpo Kallio.
Tekijänoikeusneuvosto

Tekijänoikeusneuvosto avustaa opetusministeriötä tekijänoikeutta koskevien asioiden käsittelyssä sekä antaa lausuntoja tekijänoikeuslain soveltamisesta. Lausuntoa voi kuitenkin pyytää kuka tahansa, esimerkiksi yksityishenkilöt, yritykset, hallintoviranomaiset, poliisi ja tuomioistuimet. 
Toiminta.
Tekijänoikeusneuvostosta määrätään tekijänoikeuslaissa ja tekijänoikeusasetuksessa. Neuvoston kokoonpanon määrää valtioneuvosto kolmeksi vuodeksi kerrallaan. Keskeiset tekijänoikeuslaissa mainitut oikeuksien haltijat ja suojakohteiden käyttäjät ovat edustettuina neuvostossa. Kuitenkin puheenjohtaja, varapuheenjohtaja ja vähintään yksi jäsen nimetään näiden tahojen ulkopuolelta.
Gurumarkkinointi

Gurumarkkinointi – Keittiöpsykologiaa insinööreille on Antti Apusen ja Jari Parantaisen kirjoittama insinööreille suunnattu markkinointia käsittelevä kirja. Vuonna 2011 ilmestyneen kirjan on kustantanut Talentum.
Teos käsittelee laajasti kysymystä, miten toiseen ihmiseen voi oppia vaikuttamaan. Kirjaa esitelleen kriitikon Eevastiina Gjerstadin mukaan vaikuttamisen tutkimus ja siihen liittyvä kirjallisuus ovat varsinkin Yhdysvalloissa jo vakiinnuttaneet asemansa. Hänen mukaansa teos on varsin käytännönläheinen antaessaan konkreettisia välineitä vaikuttamiseen, joskin akateemiselle lukijalle se saattaa jäädä hiukan pinnaliseksi. Kriitikon mukaan sen etuna on, että siitä puuttuu alan kirjallisuudessa tavanomainen bisnesjargon, mutta se on silti viihdyttävä. Kirja osoittaa että itse kukin luulee olevansa vaikuttamisen ulkopuolella. Vaikuttamisen lakeja ovat vastavuoroisuus, niukkuus, lauman paine, johdonmukaisuuden tarve ja auktoriteetti, ja ne vaikuttavat kaikkiin.
Teoksen kirjoittajat tiivistävät viestinsä seuraavasti: